મોટી મોટી અનેક વણઝારોના કાફલાનો એ માલિક હતો. એનો એક એક કાફલો જાણે એક નાનકડું ગામડું જ જોઈ લો. લાખાના આવા તો અનેક ગામડા દેશ વિદેશમાં ઘુમતા નજરે પડતા. લાખાના માથે કીર્તિની કલગી રૂડી પેરે શોભતી હતી. આંબો મહોરીને ફળ બેસતા લચી પડે એમ લાખાની પાસે સમૃદ્ધિ વધતાં એ વધુ નમ્ર ને ઉદાર બનતો, એણે ઠેક ઠેકાણે કુવા ને વાવો ગળાવી, મૂંગા પશુતોની સેવા એના લોહીમાં વણાઈ ગયેલી. પશુઓને પોતાના જીવથી પણ વાલેરા કરી જાળવતો. જાનવરોને દુ:ખ પડે તો એનો જીવ કળીની માફક વિલાઈ જતો !!